b'\n_START_ARTICLE_\nErling Jacobsen\n_START_SECTION_\nSpillerkarriere\n_START_PARAGRAPH_\nJacobsen har i sin ungdomstid tidligere repr\xc3\xa6senteret den f\xc3\xa6r\xc3\xb8ske fodboldklub G\xc3\xb8tu \xc3\x8dF, som nu hedder V\xc3\xadkingur G\xc3\xb8ta efter at G\xc3\x8d fusionerede med L\xc3\x8dF fra Leirv\xc3\xadk._NEWLINE_Den defensive fodboldspiller valgte i sommerpausen 2007 at skifte til dansk fodbold sammen med hans j\xc3\xa6vnaldrende landsm\xc3\xa6nd P\xc3\xa1ll Klettskar\xc3\xb0 og Hans J\xc3\xb8rgensen og lavede i f\xc3\xb8rste omgang en udviklingsaftale med 2. divisionsklubben Fremad Amager \xe2\x80\x93 sat i v\xc3\xa6rk af den tidligere professionelle fodboldspiller og nye bestyrelsesformand i Sundby-klubben Todi J\xc3\xb3nsson. Jacobsen debuterede som 17-\xc3\xa5rig p\xc3\xa5 amagerkanernes f\xc3\xb8rstehold i forbindelse med afviklingen af 2. runde i DBUs Landspokalturnering den 29. august 2007 mod 1. divisionsholdet Herf\xc3\xb8lge Boldklub. Forsvarsspilleren fik sin debut i den tredjebedste danske fodboldr\xc3\xa6kke i forbindelse med hjemmebanekampen i Sundby Idr\xc3\xa6tspark mod Br\xc3\xb8nsh\xc3\xb8j Boldklub den 11. november 2007._NEWLINE_Jacobsen er blevet noteret for en r\xc3\xa6kke ungdomskampe p\xc3\xa5 henholdsvis det f\xc3\xa6r\xc3\xb8ske U/15-landshold, U/17-landshold (tre kampe mod de tilsvarende fodboldlandshold for San Marino, Tyskland og Portugal) og U/19-landshold. I 2009 og 2010 spillede Jacobsen 3 kampe for F\xc3\xa6r\xc3\xb8ernes U/21-landshold. Dette ungdomslandshold var det f\xc3\xb8rste f\xc3\xa6r\xc3\xb8ske fodboldslandshold som fik to-cifret point i en international konkurrence. U21 holdet som Jacobsen var en del af fik 11 point, men endte dog n\xc3\xa6stnederst i gruppen. Jacobsen spillede bl.a. med i kampen mod Rusland, som F\xc3\xa6r\xc3\xb8erne U21 vandt 1-0._NEWLINE_I 2010 flyttede Erling Jacobsen tilbage til F\xc3\xa6r\xc3\xb8erne for at spille med V\xc3\xadkingur G\xc3\xb8ta. I oktober 2010 fik han sin debut p\xc3\xa5 F\xc3\xa6r\xc3\xb8ernes fodboldlandshold i kampen mod Nordirland. Resultatet af kampen var 1-1. Jacobsen fik megen ros efter kampen. Den f\xc3\xa6r\xc3\xb8ske avis Dimmal\xc3\xa6tting kaldte ham "Man of the match". I november 2010 blev Erling Jacobsen k\xc3\xa5ret som "\xc3\x85rets Stjerneskud 2010" af den f\xc3\xa6r\xc3\xb8ske medie virksomehed Mi\xc3\xb0lah\xc3\xbasi\xc3\xb0 (Sosialurin og R\xc3\xa1s2).'